ได้มาท่องเที่ยวอำเภอวังน้ำเขียว อำเภอที่มีผลิตภัณฑ์อย่างผักสดปลอดสารพิษและเห็ดสดๆ ที่ขึ้นชื่อ มาทานอาหารร้านครัวต้นไทร ทางขึ้นผาเก็บตะวันกันค่ะ ร้านนี้ทางรีสอร์ทที่พักแนะนำว่าต้องมาทาน

เมนูลาบเห็ด ลาบเห็ดนานาชนิด จานใหญ่ หอมข้าวคั่ว รสกำลังดี เปรี้ยว เค็ม ไม่เผ็ดมาก เห็ดมีทั้งเห็ดออรินจิ เห็ดโคนญี่ปุ่น เห็ดนางฟ้า จานนี้ราคา 100 บาทเท่านั้น แถมผักสดที่ให้แกล้มเป็กผักสลัดสดๆ จานใหญ่ ดีต่อสุขภาพมากๆ สำหรับเมนูนี้

ต้มยำเห็ดโคนญี่ปุ่น ใส่เห็ดมาเยอะมากๆ รสเปรี้ยว เผ็ด มีความหอมของข่า ตะไคร้ ซดร้อนๆ ซู้ดซ้าด
ราคา 120 บาท

เห็ดทอดกรอบ เห็ดออรินจิทอดกรอบ กรอบนอก นุ่มใน จิ้มกับน้ำจิ้มบ๊วยหวานๆ เปรี้ยว จานใหญ่ ราคา 100 บาท เด็กทานได้ ผู้ใหญ่ทานอร่อย

แหนมเห็ดทอด แหนมเห็ดชุบแป้งทอด กรอบนอก ด้านในเห็ดเต็มๆ คำ เปรี้ยว มีพริกขี้หนูสอดไส้ด้านใน ราคา 100 บาท แปลกตรงนำแหนมมาชุบแป้งแล้วทอด ทำให้มีความกรอบ ช่วยเพิ่มความอร่อย

ร้านนี้บรรยากาศโปร่ง ร่มรื่นด้วยต้นไม้ บริการดี อาหารอร่อยทุกเมนู ราคาไม่แพง ร้านอยู่ทางไปผาเก็บตะวัน อยู่ขวามือ